CELEX: 62019CN0297
Language: mt
Date: 2019-04-11 00:00:00
Title: Kawża C-297/19: Talba għal deċiżjoni preliminari mressqa mill-Bundesverwaltungsgericht (il-Ġermanja) fil-11 ta’ April 2019 — Naturschutzbund Deutschland — Landesverband Schleswig-Holstein e.V. vs Kreis Nordfriesland

8.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/21
            
         
      Talba għal deċiżjoni preliminari mressqa mill-Bundesverwaltungsgericht (il-Ġermanja) fil-11 ta’ April 2019 — Naturschutzbund Deutschland — Landesverband Schleswig-Holstein e.V. vs Kreis Nordfriesland
      (Kawża C-297/19)
      (2019/C 230/26)
      Lingwa tal-kawża: il-Ġermaniż
      
         Qorti tar-rinviju
      
      Bundesverwaltungsgericht
      
         Partijiet fil-kawża prinċipali
      
      
         Rikorrenti: Naturschutzbund Deutschland — Landesverband Schleswig-Holstein e.V.
      
         Konvenut: Kreis Nordfriesland
      
         Parti msejħa fil-kawża: Deich- und Hauptsielverband Eiderstedt, Körperschaft des öffentlichen Rechts
      
         Intervenjenti: Vertreter des Bundesinteresses beim Bundesverwaltungsgericht
      
         Domandi preliminari
      
      
                  1.
               
               
                  
                              a)
                           
                           
                              Il-kunċett ta’ “amministrazzjoni” fis-sens tat-tieni inċiż tat-tielet paragrafu tal-Anness I tad-Direttiva 2004/35/KE tal-Parlament Ewropew u tal-Kunsill tal-21 ta’ April 2004 dwar ir-responsabbiltà ambjentali f’dak li għandu x’jaqsam mal-prevenzjoni u r-rimedju għal danni ambjentali (1), jinkludi attivitajiet li huma intrinsikament marbuta mal-użu dirett tal-art għall-produzzjoni ta’ uċuħ tar-raba’?
                              Fil-każ ta’ risposta fl-affermattiv:
                           
                        
                              b)
                           
                           
                              F’liema ċirkustanzi tista’ l-amministrazzjoni ta’ siti skont ir-rekords dwar il-habitats jew id-dokumenti dwar l-għanijiet ta’ konservazzjoni titqies li hija “normali” fis-sens tad-Direttiva 2004/35?
                           
                        
                              c)
                           
                           
                              Liema perijodu japplika fil-kwistjoni dwar jekk l-amministrazzjoni tikkorrispondix għall-amministrazzjoni tas-siti applikata “qabel” mill-proprjetarji jew mill-operaturi rispettivi fis-sens tad-Direttiva 2004/35?
                           
                        
                              d)
                           
                           
                              Ir-risposta għall-kwistjoni dwar jekk l-amministrazzjoni tikkorrispondix għall-amministrazzjoni tas-siti applikata qabel mill-proprjetarji jew mill-operaturi rispettivi fis-sens tad-Direttiva 2004/35, għandha tingħata indipendentement mir-rekords dwar il-habitats jew mid-dokumenti dwar l-għanijiet ta’ konservazzjoni?
                           
                        
            
                  2.
               
               
                  Attività mwettqa fl-interess pubbliku abbażi ta’ delega legali ta’ kompitu hija “attività tax-xogħol” fis-sens tal-punt 7 tal-Artikolu 2 tad-Direttiva 2004/35?
               
            
         (1)  ĠU Edizzjoni Speċjali bil-Malti, Kapitolu 15, Vol. 8, p. 357